recursal/SuperWikiNEXT-32B huggingface dataset:
Συντεταγμένες: 49°12′44″N 6°9′40″E﻿ / ﻿49.21222°N 6.16111°E﻿ / 49.21222; 6.16111

Το **Μαιζιέρ-λε-Μετς** (κυριολεκτικώς *Μαιζιέρ κοντά στο Μετς*. Φραγκονικά της Λωρραίνης : *Μαχ' ίρε* ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Το Μαιζιέρ ήταν μέρος του Δουκάτου της Λωρραίνης και ανήκε στην Αγία Ρωμαϊκή Αυτοκρατορία μέχρι το 1766, όταν η Λωρραίνη προσαρτήθηκε στη Γαλλία. Από το 1871 έως το 1918, ως τμήμα της Αλσατίας-Λωρραίνης, το Μαιζιέρ ανήκε στη Γερμανική Αυτοκρατορία ως *Μαιζιέρ-μπάι-Μετς*. Μεταξύ 1915 και 1918 το όνομα της πόλης γερμανοποιήθηκε σε *Μάχερεν*. Κατά τη διάρκεια της γερμανικής κατοχής από το 1940 έως το 1944 ήταν γνωστό ως *Μάχερν-μπάι-Μετς* .

Το λούνα παρκ *Ουαλιγκέιτορ* βρίσκεται στο Μαιζιέρ-λε-Μετς.

Η πόλη οφείλει το όνομά της στη γερμανική πλέον οικογένεια Μαιζιέρ η οποία, ως Ουγενότοι, αναγκάστηκε να μεταναστεύσει από το Δουκάτο της Λωρραίνης στην Πρωσία τον 17ο αιώνα. Διατηρώντας το όνομα της πόλης τους μέχρι σήμερα, εξέχοντα μέλη της οικογένειας είναι ο Λοτάρ ντε Μαιζιέρ, τελευταίος πρωθυπουργός της Λαϊκής Δημοκρατίας της Γερμανίας, ο πολιτικός Τόμας ντε Μαιζιέρ και ο στρατηγός Ούλριχ ντε Μαιζιέρ .

Πληθυσμός
---------

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1968 | 9.834 | —     |
| 1975 | 11.024 | +12.1% |
| 1982 | 9.790 | −11.2% |
| 1990 | 8.901 | −9.1% |
| 1999 | 9.344 | +5.0% |
| 2007 | 10.237 | +9.6% |
| 2012 | 10.862 | +6.1% |
| 2017 | 11.388 | +4.8% |

Διεθνείς σχέσεις
----------------

Το Μαιζιέρ-λε-Μετς είναι αδελφοποιημένο με το Μπουκόβσκο, στην Πολωνία και το Μονταστρούκ-λα-Κονσεγιέρ, στη Γαλλία.

Δείτε επίσης
------------

* Κατάλογος κοινοτήτων του νομού Μοζέλ

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Maizières-lès-Metz στο Wikimedia Commons
Ο **Μαιμακτηριών** είναι ο πέμπτος μήνας στο αττικό ημερολόγιο, ο οποίος ήταν αφιερωμένος στο Δία Μαίμακτο και περίπου αντιστοιχούσε στο σημερινό χρονικό διάστημα 23 Οκτωβρίου-22 Νοεμβρίου.

Κυριότερες εορτές κατά το μήνα αυτό ήταν τα Μαιμακτήρια και τα Πομπαία: η πρώτη γιορτή λάμβανε χώρα το τελευταίο δεκαήμερο του μήνα ως επίκληση για έναν ήπιο χειμώνα, ενώ κατά τη δεύτερη γιορτή πραγματοποιούνταν πομπή προς τιμήν του Μειλίχιου Δία για την μελλούμενη καλή σοδειά. 

|  |  |  |  |
| --- | --- | --- | --- |
| 

| π • σ • ε
Αττικό ημερολόγιο |
| --- |
|  |
| 
* Εκατομβαιών
* Μεταγειτνιών
* Βοηδρομιών
* Πυανεψιών
* Μαιμακτηριών
* Ποσειδεών
* Γαμηλιών
* Ανθεστηριών
* Ελαφηβολιών
* Μουνιχιών
* Θαργηλιών
* Σκιροφοριών
 |

 |
Η **Eureko** ήταν μεγάλη ευρωπαϊκή ασφαλιστική εταιρεία με έδρα την Ολλανδία. Η εταιρεία ιδρύθηκε το 1992 και δραστηριοποιούνταν στην Ολλανδία, την Ιρλανδία, την Ελλάδα, την Τουρκία, τη Σλοβακία, τη Ρωσία, τη Ρουμανία και τη Βουλγαρία. Η εταιρεία μεγάλωσε σημαντικά το 2005, όταν η Rabobank συγχώνευσε την ασφαλιστική της εταιρεία, Interpolis, στην Eureko με αντάλλαγμα ένα ποσοστό 37% στην εταιρεία. Το 2011 η Eureko B.V. συγχωνεύθηκε με την ολλανδική εταιρεία Achmea Holding N.V. για να σχηματίσουν την Achmea B.V..

Παραπομπές
----------

1. ↑  Annual report 2011[*νεκρός σύνδεσμος*] achmeareinsurance.com, σ. 4

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eureko  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **μαγνητίτης** είναι ορυκτό του σιδήρου. Από χημική άποψη είναι επιτεταρτοξείδιο του σιδήρου (Fe3O4). Το ορυκτό αυτό περιέχει περίπου 72,4% σίδηρο (Fe) και 27,6% οξυγόνο, (O), γνωστό και ως *«μαγνήτις λίθος»*, λόγω των ιδιαίτερων ιδιοτήτων του, που και εξ αυτού ονομάζονται μαγνητικές.

Γενικά
------

Ο μαγνητίτης κρυσταλλώνεται σε ολοεδρία κατά το κυβικό σύστημα, έχει χρώμα σιδηρόμαυρο έως μαύρο και μεταλλική λάμψη, ελαφρά στεατώδη. Βρίσκεται σε κοκκώδη, φλοιώδη και στιφρά συσσωματώματα σε μορφή κόκκων με το όνομα «μαγνητίτης άμμος». Είναι πολύ διαδεδομένος κυρίως σε κοιτάσματα μεταλλευμάτων πνευματολυτικής προέλευσης, σχηματίζοντας πολλές φορές και αυτοτελή κοιτάσματα, καθώς και σε κρυσταλλοσχιστώδη πετρώματα ιδίως χλωριτικών σχιστολίθων, ή μέσα σε άμμο σε μορφή αυτούσιων εκλύτων κόκκων, που συνοδεύεται συνήθως από σφαλερίτη, αρσενοπυρίτη, σιδηροπυρίτη, χαλκοπυρίτη, ολιβίνη, γρανάτη, απατίτη, ασβεστίτη και μαρμαρυγία. Μοιάζει πολύ με τον χρωμίτη, τον ιλμενίτη και τον νιγρίτη ή χαουζμανίτη, και εξαλλοιώνεται σε λειμωνίτη, αιματίτη ή σιδηρίτη.

Το όνομα *μαγνητίτης* προέρχεται πιθανά από την αρχαία Μαγνησία, στη Μικρά Ασία, όπου και εντοπίστηκε κατά την αρχαιότητα. Κατά τον Πλίνιο, το όνομα προήλθε από τον βοσκό *Μάγνητα* που, κατά τα μυθολογούμενα, καθώς έβοσκε τα πρόβατά του ανακάλυψε πρώτος το ορυκτό που ασκούσε έντονη έλξη της άκρης της μεταλλικής ράβδου του, ή (το περισσότερο πιθανό) διαπίστωσε ότι μεγάλη ποσότητα άμμου παρέμενε προσκολλημένη σ΄ αυτή.

Κυριότερες χώρες όπου απαντώνται μεγάλα κοιτάσματα μαγνητίτη είναι οι Σκανδιναβικές, (και ιδιαίτερα η Σουηδία, στην περιοχή Kiruna), οι ΗΠΑ και ο Καναδάς. Στην Ελλάδα το μεγαλύτερο κοίτασμα μαγνητίτη υφίσταται στη Σέριφο, στα Χάλαρα. Επίσης στη Τήνο, στην Ερμιόνη, στη Σκύρο και στο Πήλιο. Σημειώνεται επίσης ότι ο μαγνητίτης είναι ένα από τα κύρια συστατικά της σμύριδας Νάξου ή Ναξίας σμύριδας.

Ο μαγνητίτης είναι ένα από τα κυριότερα μεταλλεύματα του σιδήρου.

Πηγές
-----

* Τμήμα Γεωλογίας Αριστοτελείου Πανεπιστημίου Θεσσαλονίκης
* 
* Minerals.net
* Webmineral.com

Βιβλιογραφία
------------

* S. S. Augustithis, *Atlas of the textural patterns of ore minerals and metallogenic proccesses*, Walter de Gruyter, ISBN 3-11-013639-2
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2
Το **etalbond** είναι ένα σύνθετο πάνελ λεπτού πάχους και χαμηλού βάρους, που αποτελείται από δύο φύλλα αλουμινίου και ένα πυρήνα πολυμερούς υλικού ανάμεσά τους. Η κύρια του χρήση είναι η εξωτερική επικάλυψη κτιρίων.

Σχεδιασμός
----------

Το etalbond αποτελείται από:

* Ένα εμφανές φύλλο αλουμινίου, προβαμμένο με PVDF
* Τον πυρήνα από πολυμερές υλικό
* Το πίσω φύλλο αλουμινίου, προβαμμένο με αστάρι.

Το συνολικό πάχος του etalbond είναι 3, 4 ή 6mm.

Το etalbond παράγεται σε μία μεγάλη γκάμα μεταλλικών και μη-μεταλλικών χρωμάτων.

Πλεονεκτήματα
-------------

Τα κύρια πλεονεκτήματα του etalbond είναι:

* Επιπεδότητα και ακαμψία
* Χαμηλό βάρος
* Αντοχή σε δυσμενείς συνθήκες και σε ακτινοβολία UV
* Εύκολη κατεργασία και συναρμολόγηση

Εφαρμογές
---------

Το etalbond χρησιμοποιείται κυρίως για επικαλύψεις κτιρίων εξωτερικά ή εσωτερικά, ανακαινίσεις, εσωτερικά χωρίσματα, ψευδοροφές, επιγραφές, κατασκευή κοντέινερς, προστατευτικά κελύφη μηχανημάτων κ.α.

Εξωτερικοί Σύνδεσμοι
--------------------

* sandwichpanel.com
Η **Gainsborough Pictures** ήταν μία βρετανική κινηματογραφική εταιρεία με έδρα το Λονδίνο. Η εταιρεία ήταν ενεργή από το 1924 έως και το 1951. Η εταιρεία περισσότερο είναι γνωστή για τις μελοδραματικές ταινίες της κατά τη δεκαετία του 1940. Ιδρυτής της εταιρείας ήταν ο Μάικλ Μπάλκον. Μερικές από τις γνωστές ταινίες του στούντιο είναι το *Νέος και αθώος* (1937) και το *Η Κυρία Εξαφανίζεται* (1938). Η εταιρεία αρχικά στεγαζόταν στα Islington Studios, τα οποία γκρεμίστηκαν το 2002, με το κράτος να τοποθετεί πλακέτα ιστορικότητας στο κτίριο.

Παραπομπές
----------

1. ↑  The plaque reads *London Borough of Hackney. The Gainsborough Film Studios 1924–1949. Alfred Hitchcock, Michael Balcon, Ivor Novello, Gracie Fields, "The Lady Vanishes", "The Wicked Lady" worked and were filmed here*

Βιβλιογραφία
------------

* Cook, Pam (ed), *Gainsborough Pictures* (1997);
* Harper, Sue, *Picturing the Past: the Rise and Fall of the British Costume Film* (1994);
* Harper, Sue, *Women in British Cinema* (2000).

Εξωτερικοί σύνδεσμοι
--------------------

* *London’s Hollywood: The Gainsborough Film Studio’s Silent Years* article at Brenton Film

  

  


|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Αγγλία
 |

 |
**Eternal Pyre** είναι ο τίτλος του EP σινγκλ του αμερικανικού thrash metal συγκροτήματος Slayer, το οποίο κυκλοφόρησε τον Ιούνιο του 2006 μέσω της δισκογραφικής εταιρείας "American Records".  

Η συγκεκριμένη κυκλοφορία πραγματοποιήθηκε στη θέση του άλμπουμ "*Christ Illusion*" το οποίο ήταν προγραμματισμένο να κυκλοφορήσει στις 6 Ιουνίου 2006 (6/6/6), αλλά η συγκεκριμένη έκδοση καθυστέρησε δύο μήνες. Το ΕΡ περιείχε το τραγούδι "*Cult*", το βίντεο μίας ζωντανής εκτέλεσης του "*War Ensemble*" από το "Full Force Festival" της Γερμανίας στις 1 Ιουνίου 2005 και ένα ολιγόλεπτο βίντεο του συγκροτήματος στο στούντιο.  

Το "*Eternal Pyre*" κυκλοφόρησε σε μορφή 7" δίσκου βινυλίου μέσω της "Nuclear Blast", σε περιορισμένο αριθμό χιλίων αντιτύπων. Γνώρισε μεγάλη εμπορική επιτυχία στη Δανία και τη Φινλανδία, όπου ανέβηκε στο # 3 και το # 2 των τσαρτ των σινγκλ, αντίστοιχα.

Κομμάτια
--------

1. **Cult** *(King)* - 4:40  

2. **War Ensemble (video)** *(Hanneman, Araya)* - 5:59  

3. **Slayer - In the Studio, Behind the Scenes (video)** - 1:34

Θέσεις τσαρτ
------------

***Eternal Pyre*** *(ΕΡ σινγκλ)*

***Επίσημη κυκλοφορία: 6 Ιουνίου 2006***

| **Χώρα** | **Θέση** |
| --- | --- |
| **Φινλανδία** | **2** |
| **Δανία** | **3** |
| **Σουηδία** | **48** |
| **Ελβετία** | **88** |

Μέλη των Slayer
---------------

Η σύνθεση του συγκροτήματος κατά την ηχογράφηση του "***Eternal Pyre***" είχε την εξής μορφή:  

**Τομ Αράγια** - *φωνητικά*, *μπάσο*  

**Κέρι Κινγκ** - *κιθάρα*  

**Τζεφ Χάνεμαν** - *κιθάρα*  

**Ντέιβ Λομπάρντο** - *τύμπανα*

Πηγές
-----

* Αναλυτικό ιστορικό
* Allmusic review
* Encyclopaedia Metallum review
* Θέσεις τσαρτ

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Slayer |
| --- |
|  |
| 
* **Τομ Αράγια**
* **Κέρι Κινγκ**
* **Γκάρι Χολτ**
* **Πολ Μπόσταφ**

* Ντέιβ Λομπάρντο
* Τζεφ Χάνεμαν
* Τζον Ντετ
 |
|  |
| Ηχογραφήσεις σε στούντιο | 
* *Show No Mercy* (1983)
* *Hell Awaits* (1985)
* *Reign in Blood* (1986)
* *South of Heaven* (1988)
* *Seasons in the Abyss* (1990)
* *Divine Intervention* (1994)
* *Diabolus in Musica* (1998)
* *God Hates Us All* (2001)
* *Christ Illusion* (2006)
* *World Painted Blood* (2009)
* *Repentless* (2015)
 |
|  |
| Ζωντανές ηχογραφήσεις | 
* *Live Undead* (1984)
* *Decade of Aggression - Live* (1991)
* *The Big Four: Live from Sofia, Bulgaria* (2010)
 |
|  |
| Άλμπουμ με διασκευές | 
*Undisputed Attitude* (1996) |
|  |
| EP | 
* *Haunting the Chapel* (1984)
* *Eternal Pyre* (2006)
 |
|  |
| Συλλογές | 
* *Soundtrack to the Apocalypse* (2003)
* *The Vinyl Conflict* (2010)
 |
|  |
| Τραγούδια | 
* *Angel of Death*
* *Raining Blood*\* *Eyes of the Insane*
 |

 |
Το Game Boy Advance
Το **Game Boy Advance** (ιαπωνικά: ゲームボーイアドバンス, συντομογραφία: *GBA*) είναι φορητή κονσόλα βιντεοπαιχνιδιών έκτης γενιάς που αναπτύχθηκε και κατασκευάστηκε από τη Nintendo και κυκλοφόρησε στις 21 Μαρτίου 2001 στην Ιαπωνία σε τιμή 9.800 γιεν, 11 Ιουνίου 2001 στη Βόρεια Αμερική σε τιμή 149,99 δολαρίων ΗΠΑ, 22 Ιουνίου 2001 στην Ευρώπη και την Αυστραλία σε τιμή 109,99 ευρώ και 8 Ιουνίου 2004 στην Κίνα.

Το Game Boy Advance, όπως και το Game Boy Color, διαθέτει έγχρωμη οθόνη. Οι ανταγωνιστές του είναι το Neo Geo Pocket Color, το SwanCrystal μόνο για την Ιαπωνία, το GP32 μόνο για τη Νότια Κορέα, το Tapwave Zodiac και το N-Gage. Έχει επεξεργαστή 32-bit.

Game Boy Advance SP
-------------------

Το Game Boy Advance SP
Το **Game Boy Advance SP (**ゲームボーイアドバンスSP)είναι μια αναβαθμισμένη έκδοση του Game Boy Advance. To "SP" στο Game Boy Advance SP σημαίνει Special. Κυκλοφόρησε στην Ιαπωνία στις 14 Φεβρουαρίου 2003 σε τιμή 12.500 γιεν, στη Βόρεια Αμερική στις 22 Μαρτίου 2003 σε τιμή 99 δολαρίων ΗΠΑ και στην Αυστραλία και στην Ευρώπη στις 28 Μαρτίου 2003 σε τιμή 199,99 δολαρίων Αυστραλίας και 129,99 ευρώ, αντίστοιχα. Σε αντίθεση με το Game Boy Advance, το Game Boy Advance SP είχε σχεδίαση clamshell και διέθετε επαναφορτιζόμενη μπαταρία. Επίσης, το Game Boy Advance SP είχε οπίσθιο φωτισμό, κάτι που δεν είχε το Game Boy Advance.

Game Boy Micro
--------------

Το Game Boy Micro
Το **Game Boy Micro** είναι η δεύτερη αναβάθμιση του Game Boy Advance, καθώς και η τελευταία κονσόλα στη σειρά Game Boy. Κυκλοφόρησε στις 13 Σεπτεμβρίου 2005 στην Ιαπωνία, 19 Σεπτεμβρίου 2005 στη Βόρεια Αμερική, 3 Νοεμβρίου 2005 στην Αυστραλία, και 4 Νοεμβρίου 2005 στην Ευρώπη. Έχει μικρότερες διαστάσεις από το Game Boy Advance και το Game Boy Advance SP, και δεν υποστηρίζει παιχνίδια Game Boy και Game Boy Color.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Παιχνιδοκονσόλες 6ης Γενιάς (1998-) |
| --- |
|  |
| **Οικιακές** | 
* PlayStation 2 (2000-2013)
* PSX (2003-2005)
* Xbox (2001-2009)
* Nintendo GameCube (2001-2007)
* Panasonic Q (2001-2003)
* Sega Dreamcast (1998-2001)
* Nuon (2000-2003)
* V.Smile (2004-2013)
* Xavix (2004-)
* DISCover (2003-)
* Advanced Pico Beena (2005-)
 |
|  |
| **Φορητές** | 
* Playstation Portable (2004-2014)
* Game Boy Advance (2001-2008)
* N-Gage (2003-2005)
* Tapwave Zodiac (2003-2005)
* WonderSwan (1998-2003)
* Neo Geo Pocket Color (1999-2001)
* GP 32 (2001-)
 |

 |
Η ***Estonica*** είναι μια ολοκληρωμένη εγκυκλοπαίδεια για θέματα που αφορούν την Εσθονία, ιδιαίτερα στον πολιτισμό και την ιστορία της Εσθονίας.

Το έργο έχει αναπτυχθεί από το Εσθονικό Ινστιτούτο από το 2000. Χρηματοδοτείται μεταξύ άλλων από το Tiigrihüpe.

Το υλικό της Estonica είναι διαθέσιμο στα εσθονικά, καθώς και στα ρωσικά και αγγλικά, και είναι επαναχρησιμοποιήσιμο υπό τους όρους της άδειας Creative Commons Attribution-NonCommercial-ShareAlike.

Δείτε επίσης
------------

* Επίσημη ιστοσελίδα Αρχειοθετήθηκε 2010-04-13 στο Wayback Machine.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Ιουνίου 2018. Ανακτήθηκε στις 3 Ιουλίου 2018.
Μαγκούστα με δακτυλιδωτή ουρά

Η ***Μαγκούστα με δακτυλιδωτή ουρά*** (επιστ. ον. *Galidia elegans*) είναι μικρό σαρκοφάγο θηλαστικό της οικογένειας των ευπλερίδων και της υποοικογένειας Galidinae ενδημικό στην ανατολική Μαδαγασκάρη και σε κάποιους μικρούς θύλακες στην βορειοδυτική.

Έχει μήκος 32-38εκ. και ζυγίζει 700-900γρ. Το σώμα της είναι μακρύ και λεπτό με σκούρο κόκκινο χρώμα και το κεφάλι της είναι στρογγυλό με μακρύ ρύγχος. Τα πόδια της είναι μαύρα και η φουντωτή ουρά της, όπως δηλώνει και το όνομά της, έχει μαύρους και κόκκινους δακτυλίους.

Είναι ημερόβια και καλή στην αναρρίχηση στα δέντρα. Ζει στα τροπικά δάση και τρέφεται με μικρά θηλαστικά, ψάρια, ερπετά, αυγά, έντομα και φρούτα. Απειλείται από την αποψίλωση των δασών και τον ανταγωνισμό με τη μικρή ινδική μοσχογαλή.

Πηγές
-----

1. ↑  «Ring-tailed vontsira» (στα αγγλικά). *Wikipedia*. 2021-04-10. .
Κατανομή της μαγκούστας με δακτυλιδωτή ουρά
Το **Αμπεντκάρ Τζαγιάντι** ή **Μπιμ Τζαγιάντι** είναι ετήσιο φεστιβάλ που λαμβάνει χώρα στις 14 Απριλίου για να τιμήσει τη μνήμη του Μ. Ρ. Αμπεντκάρ. Σηματοδοτεί τα γενέθλια του Δρ. Μπαμπασαχέμπ Β. Ρ. Αμπεντκάρ, ο οποίος γεννήθηκε στις 14 Απριλίου 1891. Από το 2015 είναι επίσημη αργία σε όλη την Ινδία. Εορτάζεται όχι μόνο στην Ινδία αλλά και σε όλο τον κόσμο.

Οι λιτανείες για το φεστιβάλ πραγματοποιούνται από τους οπαδούς του στο Τσάιτγια Μπούμι στη Βομβάη και το Ντίκσα Μπούμι στη Ναγκπούρ. Συνήθως, άτομα όπως ο Πρόεδρος, ο Πρωθυπουργός και οι ηγέτες των μεγάλων πολιτικών κομμάτων, αποτίουν φόρο τιμής στο άγαλμα του Αμπεντκάρ στο Κοινοβούλιο της Ινδίας στο Νέο Δελχί. Εορτάζεται σε όλο τον κόσμο και ιδιαίτερα από τους Ντάλιτ που ασπάστηκαν τον Βουδισμό μετά από το παράδειγμά του. Στην Ινδία, πολλοί άνθρωποι επισκέπτονται τα τοπικά αγάλματα που τιμούν τον Αμπεντκάρ σε πομπή με πολλές φανφάρες.

Αφιερώματα
----------

Ένα Google Doodle δημοσιεύθηκε για τα 124α γενέθλια του Αμπεντκάρ.

Σύμφωνα με τη Κυβέρνηση της Μαχαράστρα η 14 Απριλίου είναι η Ημέρα Γνώσης στη μνήμη του Μπαμπασαχέμπ Αμπεντκάρ.

Το 2017, με την ευκαιρία του Αμπεντκάρ Τζαγιάντι, το Twitter ξεκίνησε το εμότζι Δρ. Αμπεντκάρ προς τιμήν του.

Δείτε επίσης
------------

* Γενέθλια του Βούδα
* Γκάντι Τζαγιάντι
* Ημέρα Συντάγματος (Ινδία)

Παραπομπές
----------

1. ↑   Αρχειοθετήθηκε 2015-04-05 στο Wayback Machine. Ambedkar Jayanti from ccis.nic.in on 19th March 2015
2. ↑   Webpage of Ministry of Personnel and Public Grievance & Pension
3. ↑  125th Dr. Ambedkar Birthday Celebrations Around the World
4. ↑  «Ambedkar Jayanti - Bhim Jayanti - 14 April».. Ανακτήθηκε στις 28 March 2017.
5. ↑  Shastree, Uttara (1996). *Religious Converts in India: Socio-political Study of Neo-Buddhists*. Mittal Publications. ISBN 978-81-7099-629-3. Ανακτήθηκε στις 6 Απριλίου 2010.
6. ↑  «B.R. Ambedkar, a hero of India's independence movement, honoured by Google Doodle». The Telegraph.. Ανακτήθηκε στις 9 January 2016.
7. ↑
8. ↑  government resolution of maharashtra dated 13-04-2017
9. ↑  Twitter Launched Dr Ambedkar Emoji on Dr Ambedkar Jayanti

Εξωτερικοί σύνδεσμοι
--------------------

* 125th Dr. Ambedkar Birthday Celebrations Around the World
* 
* Ambedkar Jayanti - Birth Anniversary of Dr. BR Ambedkar Αρχειοθετήθηκε 2018-11-08 στο Wayback Machine.
* Dr. Ambedkar Jayanti: 125th glorious year[*νεκρός σύνδεσμος*] by Asmit Sontakke
Ο **Αμπντουλάχι Γιουσούφ Αχμέτ** (*Abdullahi Yusuf Ahmed*, 15 Δεκεμβρίου 1934 - 23 Μαρτίου 2012) ήταν Σομαλός πολιτικός. Υπήρξε προσωρινός πρόεδρος από το 2004 ως την παραίτησή του, στα τέλη του 2008.

Πολιτική καριέρα
----------------

Γεννήθηκε στις 15 Δεκεμβρίου 1934 στην πόλη Wardheer, σε περιοχή της σημερινής Αιθιοπίας. Εξελέγη Προσωρινός Πρόεδρος της Σομαλίας από ειδική σύνοδο του προσωρινού Κοινοβουλίου στο Ναϊρόμπι, στις 10 Οκτωβρίου 2004 και ορκίστηκε στις 14 Οκτωβρίου της ίδιας χρονιάς.

Το 2006 και τον Ιούνιο του 2008 έγιναν δολοφονικές απόπειρες εναντίον του Προέδρου. Πέντε άνθρωποι σκοτώθηκαν και δεκάδες τραυματίστηκαν όταν παγιδευμένο με εκρηκτικά όχημα εξερράγη τη στιγμή που η αυτοκινητοπομπή του προέδρου διερχόταν κεντρικού δρόμου της Μπεϊντόα, στη Σομαλία, στις 18 Σεπτεμβρίου 2006, η οποία έχει μετατραπεί σε έδρα της προσωρινής κυβέρνησης μετά την κατάληψη του Μογκαντίσου από τους αντάρτες. Ο Πρόεδρος απομακρύνθηκε σώος και αβλαβής από την περιοχή της επίθεσης, ενώ έξι ένοπλοι φέρονται να σκοτώθηκαν κατά τη διάρκεια ανταλλαγής πυρών με τους σωματοφύλακές του. Toν Ιανουάριο του 2007 ο Αχμέντ έφτασε για πρώτη φορά στη Σομαλία από την εκλογή του, το 2004.

Παραίτηση
---------

Ο Γιουσούφ Αχμέτ παραιτήθηκε στις 29 Δεκεμβρίου του 2008 , κατηγορώντας τη Διεθνή Κοινότητα για αποτυχία στήριξης στη μεταβατική κυβέρνηση της χώρας του. Ανέφερε επίσης ότι ο πρόεδρος της Βουλής, Σεΐχ Άντεν Μαντόμπε, θα αναλάμβανε στη θέση του και κατευθύνθηκε στο αεροδρόμιο με άγνωστο προορισμό.

Θάνατος
-------

Πέθανε από προβλήματα στο ήπαρ στις 23 Μαρτίου 2012.

Παραπομπές
----------

1. ↑  «Dictionary of African Biography». (Αγγλικά) *Dictionary of African Biography*. Oxford University Press. Νέα Υόρκη. 2012. ISBN-13 978-0-19-538207-5.
2. 1 2  (Αγγλικά) *Prabook*. 1344238.
3. ↑  «lia: Col. Abdullahi Yusuf laid to rest».
4. ↑  (Γερμανικά) *Munzinger Personen*. 00000025290. Ανακτήθηκε στις 9  Οκτωβρίου 2017.
5. ↑  Σκάι Αρχειοθετήθηκε 2012-01-18 στο Wayback Machine. 29 Δεκεμβρίου 2008.
Ο **Αμπντούλ Κασίμ** (πέθανε το 1092) ήταν Σελτζούκος κυβερνήτης της Νίκαιας, που ήταν πρωτεύουσα στο Σουλτανάτο του Ρουμ (1086 - 1092).
Με τον θάνατο του σουλτάνου Σουλεϊμάν ιμπν Κουτουλμίς (1086) έγινε κατάσχεση του θρόνου τού Ρουμ από τον διάδοχο Κιλίτζ Αρσλάν Α΄. Όμως ο μεγάλος σουλτάνος των Σελτζούκων Μαλίκ Σαχ Α΄ διόρισε στη θέση τού Σουλεϊμάν τον Αμπντούλ Κασίμ. Ως αποτέλεσμα, η κυριαρχία του τελευταίου περιορίστηκε μονάχα στη Βιθυνία και την Καππαδοκία· η υπόλοιπη επικράτεια τού Ρουμ μοιράστηκε σε αυτοδιοικούμενα εμιράτα,όπου σε ένα από αυτά κυβερνούσε ο εμίρης Τζαχάς. 

Με τη Θάλασσα του Μαρμαρά υπό τον έλεγχό του, ο Αμπντούλ Κασίμ αποφάσισε να ιδρύσει ένα ισχυρό ναυτικό με έδρα την Κίο για να ανταγωνιστεί το Βυζαντινό ναυτικό. Ο Αλέξιος Α΄ Κομνηνός έστειλε εναντίον του δύο στρατηγούς: τον Μανουὴλ Βουτουμίτη (1086 - 1112) και τον Τατίκιο. Ο Αμπντούλ Κασίμ συνετρίβη και ο στόλος του διαλύθηκε· ο ίδιος δραπέτευσε στη Νίκαια και δήλωσε την υποταγή του στον Βυζαντινό αυτοκράτορα.

Πηγές
-----

* Σπυρίδων Βρυώνης, Η παρακμή του μεσαιωνικού Ελληνισμού στη Μικρά Ασία και η διαδικασία εξισλαμισμού (11ος-15ος αιώνας), μτφρ. Κάτια Γαλαταριώτου, εκδ.Μ.Ι.Ε.Τ. Αθήνα, 1996

|  |
| --- |
| Αμπντούλ Κασίμ  **Θάνατος:** 1092 |
| ΠροκάτοχοςΣουλεϊμάν ιμπν Κουτουλμίς | **Σουλτάνος του Ρουμ1086 - 1092** | ΔιάδοχοςΚιλίτζ Αρσλάν Α΄ |
Η **Interamerican** είναι ελληνική ασφαλιστική εταιρία που δραστηριοποιείται σε όλους τους τομείς ασφάλισης, στις υπηρεσίες βοήθειας και στον τομέα παροχής υπηρεσιών υγείας. Η έδρα της είναι στο Μαρούσι της Αττικής. Ανήκει στον Όμιλο ACHMEA, διεθνή ασφαλιστικό όμιλο με έδρα την Ολλανδία.

Η «Interamerican Ε.Π.Ε.» ιδρύθηκε από τους επιχειρηματίες Δημήτρη Κοντομηνά και Αλέξανδρο Ταμπουρά το 1969. Η εταιρεία άλλαξε νομική μορφή το 1971, με την επωνυμία «Interamerican Α.Ε.». Το 1983, η εταιρεία απέκτησε παρουσία και στην αγορά ασφαλίσεων της Κύπρου. Η Interamerican εξαγοράστηκε το 2001 από την Eureko B.V. η οποία το 2011, έπειτα από συγχώνευση, μετονομάστηκε σε Achmea B.V..

Παραπομπές
----------

1. ↑  Δημήτρης Κοντομηνάς: Ο σύγχρονος Μίδας κατηγορείται (ξανά) thetoc.gr
2. ↑  Η ΑΝΑΠΤΥΞΗ ΤΗΣ ΙΔΙΩΤΙΚΗΣ ΑΣΦΑΛΙΣΗΣ ΣΤΗΝ ΕΛΛΑΔΑ[*νεκρός σύνδεσμος*] apothetirio.teiep.gr, σ. 67
3. ↑  O όμιλος Eureko προχωρά στην εξαγορά της Interamerican Αρχειοθετήθηκε 2017-02-09 στο Wayback Machine. archive.in.gr
4. ↑  Annual report 2011[*νεκρός σύνδεσμος*] achmeareinsurance.com, σ. 4

Εξωτερικοί σύνδεσμοι
--------------------

* Επίσημος ιστότοπος
Ο **Αμπντουλραχμάν Αλ-Φεϊχάν** είναι Κουβεϊτιανός αθλητής της σκοποβολής. Συμμετείχε στο αγώνισμα του τραπ στους Θερινούς Ολυμπιακούς Αγώνες 2016, συμμετέχοντας με τους Ανεξάρτητους Ολυμπιακούς Αθλητές. Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στο ομαδικό τράπ ανδρών με την ομάδα του Κουβέιτ, και το χάλκινο μετάλλιο στο αγώνισμα του ατομικού τραπ, παίρνοντας έτσι την πρόκριση για τους Θερινούς Ολυμπιακούς Αγώνες 2020.

Παραπομπές
----------

1. ↑  Iovine, Anna Rose. «Who Are The Independent Olympic Athletes? They've Come So Far». *Romper* (στα Αγγλικά). Ανακτήθηκε στις 8 Ιανουαρίου 2019.

Εξωτερικοί σύνδεσμοι
--------------------

* Αμπντουλραχμάν Αλ-Φεϊχάν, Διεθνής Ομοσπονδία Αθλητικής Σκοποβολής
* Προφίλ του αθλητή από το Ρίο 2016 στο Wayback Machine (αρχειοθετήθηκε 2016-08-26)
* (Αγγλικά) Ολυμπιακό προφίλ  του Αμπντουλραχμάν Αλ-Φεϊχάν στο *sports-reference.com*
Στις 28 Σεπτεμβρίου 1958 έλαβε χώρα **δημοψήφισμα για το νέο σύνταγμα της Γαλλίας** στη Μαυριτανία, ως μέρος ενός ευρύτερου δημοψηφίσματος σε όλη τη γαλλική Ένωση για την επικύρωση του νέου συντάγματος. Εάν το σύνταγμα εγκρινόταν, η χώρα θα γινόταν μέλος της Γαλλικής Κοινότητας, ενώ αν δεν γινόταν αποδεκτό θα αποδιδόταν ανεξαρτησία. Το νέο σύνταγμα εγκρίθηκε από το 94.04% των ψηφοφόρων, ενώ η μόνη αποικία που ψήφισε υπέρ της ανεξαρτησίας ήταν η Γουινέα.[1]

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 302.018 | 94.04 |
| Κατά | 19.126 | 5.96 |
| Άκυρα/λευκά ψηφοδέλτια | 1.307 | – |
| **Συνολικά** | **322.451** | **100** |
| Εγγεγραμμένοι ψηφοφόροι/προσέλευση | 382.870 | 84.22 |
| Πηγή: Άμεση Δημοκρατία |

Παραπομπές
----------

1. ↑  Frankreich, 28. September 1958 : Verfassung Direct Democracy
Η **Καρλόττα, χήρα του μαρκήσιου του Μοντεσόν**, γαλλ. Charlotte-Jeanne Béraud de La Haye de Riou, veuve de marquis de Montesson (4 Οκτωβρίου 1738 - 6 Φεβρουαρίου 1806) από τον Οίκο του Λα Αι ντε Ριού έγινε με τους γάμους της πρώτα μαρκησία του Μοντεσόν και μετά πριγκίπισσα της Ορλεάνης.

Βιογραφία
---------

Ανήκε σε παλαιά Βρετονική οικογένεια. Γεννήθηκε στο Παρίσι και στα 19 της παντρεύτηκε τον 70ετή χήρο μαρκήσιο του Μοντεσόν. Αυτός απεβίωσε 12 έτη μετά· η ομορφιά της και η ευφυΐα της προσέλκυσαν την προσοχή του (χήρου από το 1759) Λουδοβίκου-Φιλίππου Β΄ δούκα της Ορλεάνης. Αυτός ήταν 3ος εξάδελφος του Λουδοβίκου ΙΕ΄ και *πρίγκιπας εξ αίματος*. Με τη συγκατάθεση του βασιλιά παντρεύτηκαν μυστικά. Επειδή ο γάμος ήταν μοργανατικός, δεν της επετράπη ο τίτλος της *δούκισσας της Ορλεάνης*. 

Για να διασκεδάσει τον σύζυγό της και τον εαυτό της, έστησε ένα μικρό θέατρο και έγραψε μερικά έργα, που έπαιρνε μέρος στο παίξιμο και η ίδια. Κατά τη διάρκεια της Τρομοκρατίας συνελήφθη την 1η Φλορεάλ του 2ου έτος της Επανάστασης (20 Απριλίου 1793). Φυλακίστηκε στο Λα Φορς ως τις 28 Σεπτεμβρίου 1794, οπότε ελευθερώθηκε μετά από την πτώση του Μαξιμιλιανού Ροβεσπιέρου. Έγινε φίλη με την Ιωσηφίνα Τασέρ ντε Λα Παζρί χήρα Μπωαρναί και έγινε εξέχουσα μορφή στην αρχή της αυτοκρατορίας.

Οικογένεια
----------

Παντρεύτηκε πρώτα το 1757 τον Ιωάννη-Βαπτιστή μαρκήσιο του Μοντεσόν, που απεβίωσε το 1769. 

Το 1773 έκανε δεύτερο γάμο με τον Λουδοβίκο-Φίλιππο Β΄ των Βουρβόνων δούκα της Ορλεάνης. Ο μυστικός γάμος ήταν μοργανατικός και δεν είχε τον τίτλο του συζύγου της. Δεν απέκτησαν απογόνους.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p11376.htm#i113754.
2. ↑  (Πολωνικά) *MAK*. 9811346530005606.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119990346. Ανακτήθηκε στις 10  Οκτωβρίου 2015.
4. 1 2  p11376.htm#i113754. Ανακτήθηκε στις 7  Αυγούστου 2020.
5. ↑  Darryl Roger Lundy: (Αγγλικά) *The Peerage*.

Πηγές
-----

* Chisholm, Hugh, ed. (1911). "Montesson, Charlotte Jeanne Béraud de la Haye de Riou, Marquise de". Encyclopædia Britannica (11th ed.). Cambridge University Press.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66476775
* LCCN: no2016070382
* ISNI: 0000 0000 2357 5406
* GND: 131890808
* SUDOC: 028084799
* BNF: cb119990346 (data)

 |

 |
Ο Μαρχωσιάς εμφανίζεται ως χιμαιρικός λύκος φτύνοντας φωτιές, με φτερά γρυπός και ουρά όφεως.
Στην δαιμονολογία, ο **Μαρχωσιάς** είναι μέγας και άλκιμος Μαρκήσιος της Κολάσεως, ο οποίος διοικεί τριάντα λεγεώνες δαιμόνων. Στο Ars Goetia, το πρώτο βιβλίο της *Ελάσσονος Κλείδας του Σολομώντος* (17ος αιώνας), απεικονίζεται ως λύκος με φτερά γρυπός και φιδίσια ουρά, εκτοξεύοντας φωτιές από το στόμα του, έχοντας την ικανότητα να ανθρωπορφοποιηθεί κατόπιν αιτήματος του μάγου. Είναι δυνατός μαχητής και δίνει αληθείς απαντήσεις σε όλες τις ερωτήσεις, όντας πολύ πιστός στον μάγο στο να ακολουθεί τις εντολές του. Πριν από την πτώση του ανήκε στο αγγελικό τάγμα των Κυριοτήτων, και όταν δεσμεύτηκε από τον Σολομώντα του είπε ότι μετά από 1.200 χρόνια ήλπιζε να επιστρέψει στον Παράδεισο («εις τον Έβδομον Θρόνον»).

Παραπομπές
----------

1. ↑  S. L. MacGregor Mathers (trans.) and A. Crowley (ed.), *The Goetia: The Lesser Key of Solomon the King* (1904). 1995 reprint: (ISBN 0-87728-847-X).
Λογότυπο του InterhelpoΗ **Interhelpo** ήταν βιομηχανικός συνεταιρισμός εργαζομένων και αγροτών (Εσπεραντιστές και Ιντιστές) μεταξύ του 1923 και του 1943, ιδρυμμένη για τον ειδικό σκοπό της συμβολής στην οικοδόμηση του σοσιαλισμού στη Σοβιετική Κιργιζία.

Ιδρύθηκε το 1923 στη Ζίλινα στη Τσεχοσλοβακία (σήμερα ανήκει στη Σλοβακία). Τα τρένα από τους σιδηροδρομικούς σταθμούς στις πόλεις Ζίλινα και Μπρνο μετέφεραν 1078 άτομα (συμπεριλαμβανομένων κυρίως Τσέχων και Σλοβάκων, αλλά και Ούγγρους, Ρουθήνιους και άτομα από άλλες εθνικότητες, συμπεριλαμβανομένων τόσο των άμεσων μελών όσο και τα μέλη των οικογένειών τους) στην Κιργιζία.

Τα μέλη της παρήγαγαν πολλά προϊόντα για το "πράσινο λιβάδι". Ο διάσημος Σλοβάκος πολιτικός Αλεξάντερ Ντούμπτσεκ συμμετείχε επίσης στο συνεταιρισμό στα νιάτα του.

Τα πιο αξιοσημείωτα έργα του συνεταιρισμού περιλαμβάνουν:

* 1925: ένας ηλεκτρικό σταθμό παραγωγής ηλεκτρικού ρεύματος
* 1927: ένα εργοστάσιο κλωστοϋφαντουργίας
* ένα εργοστάσιο επίπλων
* σιδηρόδρομοι, νοσοκομεία και κεντρικό κυβερνητικό κτήριο στην πρωτεύουσα της Κιργιζίας.

Το 1925, η Interhelpo ανακηρύχθηκε ως ο καλύτερος συνεταιρισμός στη Σοβιετική Ένωση. Το 1934 παρήγαγε το 20 τοις εκατό των βιομηχανικών προϊόντων της Κιργιζίας.

Η Interhelpo διαλύθηκε το 1943. Τα μέλη του διώχθηκαν από το σταλινικό καθεστώς και πολλοί εκτελέστηκαν ως εχθροί της Σοβιετικής Ένωσης.

Δείτε επίσης
------------

* Ουδέτερο Μόρεσνετ

Εξωτερικοί σύνδεσμοι
--------------------

* Ιστοσελίδα αφιερωμένη στην Interhelpo (Ρωσικά)
Το **Ανάποδο Τσε** (Ꙡ ꙡ, πλάγια γραφή: *Ꙡ ꙡ*) είναι γράμμα του Κυριλλικού αλφαβήτου. Είναι το γράμμα Τσε (Ц ц, πλάγια γραφή: *Ц ц*) περιστραμμένο σε οριζόντια φορά (δηλ. σε κάθετο άξονα). Το ανάποδο Τσε χρησιμοποιείτο στην Παλαιά εκκλησιαστική Σλαβονική γλώσσα, όπως και στην παλαιορωσική ή ανατολικό-σλαβική (π. 10ος-15ος αιώνας).

  

Το Ανάποδο Τσε αντιστοιχεί στην ακόλουθη κωδικοποίηση του Unicode :

| τύπος | μορφή γράμματος | 10δικός κωδικός | 16δικός κωδικός |
| --- | --- | --- | --- |
| κεφαλαίο | **Ꙡ** | 42592 | `U+A660` |
| μικρό | **ꙡ** | 42593 | `U+A661` |
|

Εξωτερικοί σύνδεσμοι
--------------------

* «Cyrillic capital letter Reversed Tse». *Graphemica* (For people who love letters, numbers, punctuation). Ανακτήθηκε στις 8.06.2017.
Ο **ανάπαιστος** είναι μετρικός πόδας. Αποτελείται από δυο βραχείες και μια μακρά συλλαβή στην αρχαία ελληνική ποίηση, ενώ στη νεότερη από δυο άτονες και μια τονισμένη συλλαβή (UU-). Έτσι ο ανάπαιστος τονίζεται σε κάθε τρίτη συλλαβή, δηλαδή στην 3η, 6η, 9η, κλπ. Για παράδειγμα: *Στων/ Ψα/ρών/ την/ ο/λό/μαυ/ρη/ ρά/χη ή Και/ στην/ κό/μη/ στε/φά/νι/ φο/ρεί*.

Χρήση
-----

Σε αυτό το μέτρο συντάσσονταν οι ευχές των πολεμιστών προς τους θεούς και τα εμβατήριά τους. Τα αναπαιστικά μέτρα είχαν ανάλογη χρήση στο δράμα, όπου με την απαγγελία τους συνόδευαν το βάδισμα προσώπου που προχωρούσε σεμνά ή εξέφραζαν σφοδρή φιλονικία ή δριμύ σαρκασμό. Όταν τα τραγουδούσαν, εκδήλωναν βαθιά θλίψη. Το όργανο που συνόδευε τα μέτρα αυτά ήταν ο αυλός.

Παραπομπές
----------

1. ↑  «ανάπαιστος». *Academic Dictionaries and Encyclopedias* (στα Αγγλικά). Ανακτήθηκε στις 10 Φεβρουαρίου 2022.
Η **Finziaria d'Invesmento Fininvest S.p.A.**, γνωστή και ως **Fininvest S.p.A.**, είναι ιταλική εταιρεία συμμετοχών που ελέγχεται από την οικογένεια Μπερλουσκόνι και διαχειρίζεται η μεγαλύτερη κόρη του Σίλβιο Μπερλουσκόνι, Μαρίνα Μπερλουσκόνι.

Ο όμιλος Fininvest απαρτίζεται από αρκετές εταιρείες, όπως η Mondadori Editore (μία από τις κορυφαίες εκδοτικές εταιρίες της Ιταλίας), το Teatro Manzoni (θέατρο στο Μιλάνο), η Alba Servizi Aerotrasporti (ιδιωτική εταιρία αεριωθούμενων αεροπλάνων) και η Fininvest Gestione Servizi. 

Η Fininvest είναι ο μεγαλύτερος μέτοχος της Mediaset, η οποία σήμερα είναι ο μεγαλύτερος ιδιωτικός ραδιοτηλεοπτικός φορέας στην Ιταλία, κατέχοντας τρία κανάλια στην Ιταλία (Canale 5, Italia 1, Rete 4), δύο στην Ισπανία, την εταιρεία παραγωγής κινηματογραφικών ταινιών Medusa Film και πολλές άλλες εταιρείες που σχετίζονται με την τηλεοπτική μετάδοση. Η συμφωνία πώλησης του Mediaset Premium κατέρρευσε το 2016.

Τα δικαιώματα ψήφου της Fininvest στην Mediolanum S.p.A. περιορίστηκαν σε 9.9999% από την Ιταλική Εποπτική Αρχή Ασφαλίσεων παρά το γεγονός ότι διέθετε περίπου το 36% του μετοχικού κεφαλαίου του χρηματοπιστωτικού ομίλου ετερογενών δραστηριοτήτων. η εταιρεία αντέστρεψε τη συγχώνευση με τη θυγατρική της Banca Mediolanum το 2015. Η Fininvest είχε κάνει σύμφωνο μετόχων με την Ennio Doris (το σύμφωνο δεσμεύει μόνο το 25,5% το καθένα, με το μεγαλύτερο μέρος των μετοχών να μην δεσμεύει), τον μεγαλύτερο μέτοχος της Banca Mediolanum, καθιστώντας την Fininvest να έχει την απόλυτη πλειοψηφία στην τράπεζα για μετοχικό κεφάλαιο 51%. 

Στις 5 Αυγούστου 2016 η Fininvest υπέγραψε μια προκαταρκτική συμφωνία πώλησης του 99,93% του μετοχικού κεφαλαίου της Α.Σ. Μιλάν με μια κινεζική ιδιωτική μετοχική εταιρεία, την Sino-Europe Sports. Η συμφωνία ολοκληρώθηκε στις 13 Απριλίου 2017.

Παραπομπές
----------

1. ↑  Ο Μπερλουσκόνι πούλησε την Μίλαν σε κινεζική εταιρεία στον ιστότοπο της εφημερίδας independent.co.uk (Αγγλικά)

Εξωτερικοί σύνδεσμοι
--------------------

* Επίσημος ιστότοπος (Ιταλικά)
NGC 7635 γύρω από το BD+60 2522 Πηγές: NASA, ESA, και η ομάδα Hubble Heritage Team (STScI/AURA)
Το **BD+60°2522** είναι ένα φωτεινό αστέρι τύπου Ο που έχει δημιουργήσει το Νεφέλωμα Bubble (NGC 7635) με τον αστρικό του άνεμο. Η ακριβής ταξινόμηση του άστρου είναι αβέβαιη, με μια σειρά από φασματικές ιδιαιτερότητες και ασυνέπειες μεταξύ της εμφάνισης του ίδιου του άστρου και των επιπτώσεων στο κοντινό νεφέλωμα, αλλά είναι αναμφίβολα ένα εξαιρετικά φωτεινό αστέρι με θερμή μάζα. Η άμεση φασματοσκοπία αποδίδει μια φασματική κατηγορία O6,5 και μια αποτελεσματική θερμοκρασία γύρω στους 37.500K. Είναι μέλος της αστρικής ένωσης Cassiopeia OB2 στον βραχίονα του Περσέα  του γαλαξία σε απόσταση περίπου 8.500 ετών φωτός.

Αν και το BD+60°2522 είναι περίπου δύο εκατομμυρίων ετών, το γύρω νεφέλωμα είναι προφανώς μόνο περίπου 40.000 ετών. Η φυσαλίδα αναμένεται να σχηματιστεί ως μέτωπο κρούσης όπου ο αστρικός άνεμος συναντά το διαστρικό υλικό σε υπερηχητικές ταχύτητες. Ο άνεμος από BD+60°2522 ταξιδεύει προς τα έξω με ταχύτητα 1.800–2.500 km/s, με αποτέλεσμα το αστέρι να χάνει πάνω από το ένα εκατομμυριοστό της μάζας του Ήλιου κάθε χρόνο.

Παραπομπές
----------

1. 1 2  Anand, M. Y.; Kagali, B. A.; Murthy, Jayant (2009). «Study of Bubble nebula using IUE high resolution spectra». *Bulletin of the Astronomical Society of India* **37** (1): 1. Bibcode: 2009BASI...37....1A.
2. ↑  Mason, Brian D.; Hartkopf, William I.; Gies, Douglas R.; Henry, Todd J.; Helsel, John W. (2009). «The High Angular Resolution Multiplicity of Massive Stars». *The Astronomical Journal* **137** (2): 3358. doi:10.1088/0004-6256/137/2/3358. Bibcode: 2009AJ....137.3358M.
Η **Αρκαδία** (3 Απριλίου 400-444) ήταν η τρίτη κόρη του αυτοκράτορα Αρκάδιου και της Ευδοξίας και μέλος της δυναστείας του Θεοδοσίου.

Ζωή
---

Ο μικρότερος αδερφός της ήταν ο αρσενικός διάδοχος και μετέπειτα αυτοκράτορας Θεοδόσιου Β'. Ακολουθώντας το παράδειγμα της μεγαλύτερης αδελφής της Πουλχερίας πήρε όρκο παρθενίας, αλλά σε αντίθεση με αυτήν ποτέ δεν παντρεύτηκε, αφιερώνοντας τον εαυτό της με τη θρησκεία. Στην Κωνσταντινούπολη, διέταξε την κατασκευή, κοντά στην Πύλη του Σατουρνίνου,  ενός μοναστηριού αφιερωμένο στον Άγιο Ανδρέα. Το κτίριο, που ονομάζεται επίσης Ροδοφύλιον, ήταν περίπου 600 μ. δυτικά της πύλης.  Βαριά μεταμορφωμένη, η εκκλησία του μοναστηριού είναι τώρα το Μουσταφά Πασά Τζαμί της Κωνσταντινούπολης.

Παραπομπές
----------

1. ↑   Janin (1953), 34. "A gate of the now vanished Constantinian wall of the city."
2. ↑   Müller-Wiener (1977), p. 172.
3. ↑   Müller-Wiener (1977), p. 172.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arcadia (daughter of Arcadius)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στο πεδίο των βελτιστοποιήσεων μεταγλωττιστών, η **ανάλυση διαθέσιμων εκφράσεων** (**available expressions analysis**) είναι ένας αλγόριθμος που εντοπίζει το σύνολο των εκφράσεων που δε χρειάζεται να υπολογιστούν ξανά σε κάθε σημείο ενός προγράμματος. Αυτές οι εκφράσεις τότε λέγεται ότι είναι *διαθέσιμες* σε αυτό το σημείο. Για να είναι διαθέσιμη μια συνάρτηση σε ένα σημείο του προγράμματος, πρέπει οι τελεστέοι της να μην αλλάζουν από κανένα μονοπάτι μεταξύ της παρουσίας της και του σημείου στο πρόγραμμα.

Η ανάλυση αυτή είναι ένα παράδειγμα προβλήματος ανάλυσης ροής δεδομένων προς τα εμπρός. Διατηρείται ένα σύνολο από διαθέσιμες εκφράσεις και κάθε εντολή αναλύεται για να βρεθεί αν αλλάζει τους τελεστέους μιας ή περισσότερων διαθέσιμων εκφράσεων. Από αυτό προκύπτουν σύνολα διαθέσιμων εκφράσεων στο τέλος κάθε βασικής ενότητας, γνωστής και σαν *αρχή* (*outset*) με όρους ανάλυσης ροής δεδομένων. Μια έκφραση είναι διαθέσιμη στην αρχή μιας βασικής ενότητας αν είναι διαθέσιμη στο τέλος κάθε μιας από τις προηγούμενες ενότητες αυτής. Αυτό δίνει κάποιες εξισώσεις στις οποίες συμμετέχουν τα διαθέσιμα σύνολα, οι οποίες και λύνονται με έναν επαναλητπικό αλγόριθμο.

Αναφορές
--------

* Aho, Sethi & Ullman: *Compilers - Principles, Techniques, and Tools* Addison-Wesley Publishing Company 1986 (Αγγλικά)
Στην Αρχαία ελληνική μυθολογία ο **Αρκείσιος** ήταν βασιλιάς της Ιθάκης, γιος του Δία ή του Κέφαλου του ομώνυμου της Κεφαλλονιάς. Τα Σχόλια στην Οδύσσεια καταγράφουν τον Αρκείσιο σαν γιο του Διός και της Ευρυοδείας. Ο Οβίδιος τον αναφέρει επίσης ως γιο του Διός. Οι περισσότερες πηγές επίσης τον καταγράφουν σαν γιο του Κέφαλου, ο Αριστοτέλης στο έργο του «Το κράτος των Ιθακησίων» γράφει τον χρησμό που πήρε ο Κέφαλος ότι πρέπει να συνευρεθεί με την πρώτη γυναίκα που θα συναντήσει μπροστά του. Ο Κέφαλος συνάντησε μια αρκούδα που είχε μεταμορφωθεί σε γυναίκα, ήρθε σε επαφή μαζί της και έκανε γιο τον Αρκείσιο. Ο Γάιος Ιούλιος Υγίνος καταγράφει τον Αρκείσιο σαν γιο του Κέφαλου και της Πρόκριδος. Ο Ευστάθιος Θεσσαλονίκης αναφέρει μια έκδοση της Ιλιάδας, σύμφωνα με την οποία ο Αρκείσιος ήταν εγγονός του Κέφαλου μέσω του γιου του Κελέως. Ο Αρκείσιος αναφέρεται στη ραγωδία *ξ* της *Οδύσσειας*, στον στίχο 182. Ο Αρκείσιος έγινε διάσημος χάρη στους απογόνους του, ο γιος του ήταν ο Λαέρτης, ο εγγονός του ο Οδυσσέας και ο δισεγγονός του ο Τηλέμαχος. Το όνομα της συζύγου του Αρκείσιου ήταν Χαλκομέδουσα, συνθετικό από τον *χαλκό* και τη *μέδουσα*, η οποία θεωρείτο στην Εποχή του Χαλκού προστάτιδα των μετάλλων.

Γενεαλογία
----------

|  |  |  |  |
| --- | --- | --- | --- |
|  |  |  | Δίας και Ευρυόδεια, ήΚέφαλος και Πρόκρις |
|
|  |  |  |  |  |  |  |
|
|  |  |  | Αρκείσιος∞ Χαλκομέδουσα |
|
|  |  |  |  |  |  |  |
|
|  |  |  | Λαέρτης∞ Αντίκλεια |
|
|  |  |  |  |  |  |  |
|
|  |  |  | Οδυσσέας∞ Πηνελόπη∞ Κίρκη |
|
|  |  |  |  |  |  |  |  |  |  |  |  |
|  |  |  |  |  |
|  |  |  | Τηλέμαχος∞ Πολυκάστη∞ Ναυσικά |  | Τηλέγονος |
|

Παραπομπές
----------

1. ↑  Σχόλια του Ευστάθιος Θεσσαλονίκης στην Οδύσσεια, 16.118
2. ↑  Οβίδιος, Μεταμορφώσεις, 13.144
3. ↑  Αριστοτέλης στο Μέγα Ετυμολογικόν, 130.21
4. ↑  Γάιος Ιούλιος Υγίνος, στο Μέγα Ετυμολογικόν, Fabulae, 189
5. ↑  Όμηρος, Οδύσσεια, 24, 270
6. ↑  Όμηρος, Οδύσσεια, 14. 182; 16. 118
7. ↑  Όμηρος, Οδύσσεια, 16. 118

Πηγές
-----

* Homer: The Odyssey, Book XVI, στο *The Iliad & The Odyssey*, μετάφραση Samuel Butler, σελ. 625
Η μεσογειακή χελώνα, *Testudo hermanni* Gmelin, 1789 είναι ένα είδος χερσαίας χελώνας της οικογένειας Testudinidae που απαντάται στην Ευρώπη. Η επιστημονική ονομασία του είδους έχει δοθεί προς τιμήν του Γάλλου φυσιοδίφη Johann Hermann.

Γεωγραφική κατανομή
-------------------

Η γεωγραφική κατανομή του είδους περιλαμβάνει τη Ν. Ευρώπη, συγκεκριμένα την Α. Ισπανία, Ν. Γαλλία, Κ. Ιταλία, την Βαλκανική χερσόνησο (Αλβανία, Βοσνία-Ερζεγοβίνη, Βουλγαρία, Ελλάδα, Κροατία, Μαυροβούνιο, Βόρεια Μακεδονία, Ρουμανία, Σερβία) και αρκετά νησιά της Μεσογείου (Σικελία, Σαρδηνία, Κορσική, Βαλεαρίδες Νήσοι). Η κατανομή του είδους στην Ελλάδα περιλαμβάνει την ηπειρωτική Ελλάδα, την Πελοπόννησο, την Εύβοια και νησιά του Ιονίου.

Περιγραφή
---------

Η Μεσογειακή χελώνα είναι μικρού-μεσαίου μεγέθους με μαύρο-κίτρινο χέλυο, αν και στα ενήλικα ζώα η φωτεινότητα των χρωμάτων μπορεί να εξασθενήσει σε λιγότερο ευδιάκριτο γκρίζο-κίτρινο χρώμα. Έχει ελαφρώς γαμψή άνω γνάθο και όπως και άλλες χελώνες, δεν διαθέτει δόντια. Τα άκρα της είναι γκριζωπά έως καφέ και η ουρά της φέρει ένα φύμα στο άκρο της. Τα ενήλικα αρσενικά έχουν ιδιαίτερα μακριές και παχιές ουρές και καλά αναπτυγμένα φύματα, τα οποία τα διακρίνουν από τα θηλυκά.

Παραπομπές
----------

1. ↑  Bo. Beolens,· 1940-, Watkins, Michael, (2011). *The eponym dictionary of reptiles*. Baltimore: Johns Hopkins University Press. ISBN 9781421402277. 794700413.
2. ↑  «Testudo hermanni (Hermann's Tortoise)». *www.iucnredlist.org*. Ανακτήθηκε στις 17 Ιουνίου 2018.
3. ↑  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Αρχειοθετήθηκε από το πρωτότυπο στις 17 Ιανουαρίου 2018. Ανακτήθηκε στις 17 Ιουνίου 2018.
4. ↑  *Kindersley, Peter David, (born 13 July 1941), Chairman, Dorling Kindersley, publishers, 1974–2000*. Who's Who. Oxford University Press. 1 Δεκεμβρίου 2007.
5. 1 2  Seburn, David (2006-04-01). «"Turtles of the World" by Franck Bonin, Bernard Devaux, and Alain Dupré. 2006. [book review»]. *The Canadian Field-Naturalist* **120** (2): 248. doi:10.22621/cfn.v120i2.307. ISSN 0008-3550. .
6. ↑  Pritchard, Peter C. H.; Ernst, Carl H.; Barbour, Roger W. (1990-06-27). «Turtles of the World». *Copeia* **1990** (2): 602. doi:10.2307/1446379. ISSN 0045-8511. .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4158193-3
* NKC: ph451658

 |

 |
Το ***It's Okay to Not Be Okay*** (κορεατικά: 사이코지만 괜찮아, *Saikojiman gwaenchana*) είναι μια ρομαντική τηλεοπτική σειρά της Νότιας Κορέας του 2020 με πρωταγωνιστές τους Κιμ Σου-γιουν και Σέο Γε-τζι. Η σειρά αφηγείται μια ασυνήθιστη ρομαντική ιστορία μεταξύ δύο ανθρώπων που καταλήγουν να θεραπεύουν ο ένας τον άλλον τις συναισθηματικές και ψυχολογικές πληγές. Προβλήθηκε στο tvN κάθε Σάββατο και Κυριακή στις 21:00 (KST) χρονικό διάστημα από 20 Ιουνίου έως 9 Αυγούστου 2020 για 16 επεισόδια. Η σειρά είναι διαθέσιμη παγκοσμίως στο Netflix.

Πλοκή
-----

Η σειρά αφηγείται την ιστορία του Μουν Γκανγκ-τάε, κοινοτικού λειτουργού υγείας σε ψυχιατρικό θάλαμο, που δεν έχει χρόνο για αγάπη, και της Κο Μουν-γιανγκ, μίας επιτυχημένης συγγραφέα παιδικών βιβλίων, που δεν έχει μάθει ποτέ πώς είναι η αγάπη. Μετά τη συνάντησή τους, οι δύο αρχίζουν αργά να θεραπεύουν τις συναισθηματικές πληγές του άλλου. Καθώς εξελίσσεται η ιστορία, αποκαλύπτεται επίσης η αλήθεια πίσω από τα αλληλένδετα παρελθόντά τους, που τους στοιχειώνει.

Συμμετοχή και χαρακτήρες
------------------------

* Κιμ Σου-γιουν ως Μουν Γκανγκ-ταέ

Ο Γκανγκ-ταέ είναι ένας ορφανός νοσηλευτής στο Ψυχιατρικό Νοσοκομείο ΟΚ. Είναι συμπαθητικός αλλά δυσκολεύεται με την αυτοεκτίμηση ώς αποτέλεσμα των προηγούμενων εμπειριών του και αποφεύγει να έχει στενές σχέσεις με οποιονδήποτε άλλο εκτός από τον μεγαλύτερο αδερφό του.

* Σέο Γε-τζι ως Κο Μουν-γιανγκ

Ένας δημοφιλής συγγραφέας παιδικών βιβλίων με αντικοινωνική διαταραχή προσωπικότητας. Είχε μια ταραγμένη παιδική ηλικία και μια ταραχώδη σχέση με τους γονείς της. Αναπτύσσει μια ρομαντική εμμονή για τον Γκανγκ-ταέ μετά από μια τυχαία συνάντηση και συχνά καταβάλλει κάθε δυνατή προσπάθεια για να τραβήξει την προσοχή του.

* Ο Τζανγκ-σε ως Μουν Σανγκ-ταέ

Ο μεγαλύτερος αδερφός του Μουν Γκανγκ-ταέ, ο οποίος είναι αυτιστικός. Είναι οπαδός της Μουν-γιανγκ, καθώς και υπέροχος εικονογράφος. Ήταν ο μοναδικός μάρτυρας της δολοφονίας της μητέρας του, που είχε ως αποτέλεσμα τον παράλογο φόβο του για τις πεταλούδες. Ο φόβος του εξελίσσεται σε εφιάλτες κάθε άνοιξη, και αναγκάζει τον Γκάνγκ-ταέ να μετακομίσει μαζί του για να "φύγει από τις πεταλούδες".

* Παρκ Κίου-γιανγκ ως Ναμ Τζου-ρι

Μια νοσοκόμα και συνάδελφος του Γκανγκ-ταέ στο Ψυχιατρικό Νοσοκομείο OK. Είναι ερωτευμένη με τον Γκανγκ-ταέ και φαίνεται να είναι ντροπαλή και εύκολα ζηλεύει από άλλους που είναι κοντά με τα ρομαντικά τους ενδιαφέροντα. Αντιπαθεί την Μουν-γιάνγκ, με την οποία είχε μια σύντομη φιλία στο δημοτικό σχολείο.

Παραπομπές
----------

1. ↑  Kang, Minji (Μαρτίου 23, 2020). «Korean Romance Drama It's Okay to Not Be Okay To Premiere on Netflix in June». *Netflix Media Center*. Seoul. Ανακτήθηκε στις Μαρτίου 24, 2020.
2. ↑  Kim, Doo-yeon (21 Μαΐου 2020). «'사이코지만 괜찮아' 티저 영상 공개…김수현·서예지의 '조금 이상한 로코'». *Sports Hankook* (στα Κορεατικά). Ανακτήθηκε στις 21 Μαΐου 2020.
Διακοσμημένη επάργυρη ανάπ με καπάκι (Ιστορικό Μουσείο του Στρασβούργου)
Η **ανάπ** (*hanap*, από τη φραγκική λέξη *hnap*) ήταν ένα είδος μεγάλου κρασοπότηρου ή κυπέλλου, το οποίο χρησιμοποιούσαν κυρίως οι ευγενείς, κατά τον δυτικοευρωπαϊκό Μεσαίωνα.

Οι ανάπ είτε κατασκευάζονταν από «ταπεινό» υλικό, κασσίτερο, χαλκό, πηλό ή ξύλο, και μετά επιμεταλλώνονταν με πολύτιμο μέταλλο, είτε κατασκευάζονταν ατόφια από χρυσάφι ή ασήμι. Πολλές φορές είχαν και καπάκι ώστε να μη σκονίζεται η εσωτερική τους επιφάνεια. Η βιοτεχνία κατασκευής των ποτηριών αυτών αναπτύχθηκε πολύ στη Γαλλία, ιδίως στην πόλη Αρλ, αλλά και σε ορισμένες πόλεις της Γερμανίας, όπως η Δρέσδη.

Επειδή οι διάφοροι φεουδάρχες είχαν πολλές ανάπ ο καθένας, χρειάσθηκε να δημιουργηθεί μια ειδική υπηρεσία, η «αναπερί» (*hanaperie*) όπως την αποκαλούσαν. Αυτή ήταν επιφορτισμένη με το να φυλάσσει τα σκεύη αυτά, να τα συντηρεί και να επιλέγει το κατάλληλο προς χρήση σε κάθε επίσημη περίσταση. Τις πολυτιμότερες ανάπ τις έκλειναν για προφύλαξη μέσα σε ειδικές θήκες.

Κατά τον 16ο αιώνα, ήδη από τους αναγεννησιακούς χρόνους δηλαδή, έσβησε η βιοτεχνία των σκευών αυτών στη Γαλλία και με τον καιρό ακόμα και το όνομά τους λησμονήθηκε. Αντιθέτως, οι ανάπ επεβίωσαν στη Γερμανία μέχρι το τέλος του 18ου αιώνα, καθώς η χρήση τους πέρασε και στην αστική τάξη: Στα παλιά ζυθοπωλεία οι πελάτες διατηρούσαν την προσωπική τους ανάπ, των οποίων το καπάκι κλείδωναν, ώστε να μη μπορεί να χρησιμοποιηθεί από άλλον πελάτη. Σήμερα οι ανάπ έχουν μουσειακή αξία.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σσ. 436-437
Θέα της επιχειρηματικής ζώνης του Λεβέντ από το Ζαφείρι της Κωνσταντινούπολης
Το **Istanbul Sapphire** είναι ουρανοξύστης ο οποίος βρίσκεται στην επιχειρηματική ζώνη του Λεβέντ, στο Μπεσικτάς της Κωνσταντινούπολης. Με ύψος 238 μέτρων ήταν το ψηλότερο κτήριο στη Τουρκία μέχρι το 2017 και το 4ο ψηλότερο κτήριο της Ευρώπης, όταν εγκαινιάστηκε το 2010.  Είναι ο πρώτος οικολογικός ουρανοξύστης της Τουρκίας. Στο κτήριο στεγάζονται διαμερίσματα και μαγαζιά πολυτελείας και το διαχειρίζεται η τουρκική εταιρία Kiler GYO. Σχεδιάστηκε από την αρχιτεκτονική εταιρία Tabanlıoğlu Architects.

Παραπομπές
----------

1. 1 2  Emporis: Istanbul Sapphire
Το **J'ai volé la vie** ("Έκλεψα τη ζωή") ήταν η γαλλική συμμετοχή στο Διαγωνισμό Τραγουδιού της Eurovision 1989, γραμμένη στα γαλλικά από τη Ναταλί Πακ. Στην ηλικία των 11, η Πακ ήταν η νεότερη ερμηνεύτρια που εστάλη από τη Γαλλία στη Eurovision.

Το τραγούδι εκτελέστηκε 15ο, μετά την Ανέλι Σααρίστο της Φινλανδίας με το "La dolce vita" και την Νίνα της Ισπανίας με το "Nacida para amar". Στο κλείσιμο της ψηφοφορίας, έλαβε 60 πόντους και τερμάτισε 8ο ανάμεσα σε 22 συμμετέχοντες.

Οι στίχοι είναι κάπως ελλειπτικοί, καθώς η Πακ παραδέχεται ότι *"έκλεψε τη ζωή"* και πως *"δε μπορούσα να σου πω το όνομα μου"*.

Ο επόμενος Γάλλος εκπρόσωπος στο διαγωνισμό του 1990 ήταν ο Ζοέλ Ουρσούλ με το τραγούδι "White and Black Blues".

Πηγές και εξωτερικοί σύνδεσμοι
------------------------------

* Επίσημη ιστοσελίδα του Διαγωνισμού Τραγουδιού της Eurovision, ιστορικό ανά έτος, 1989
* Λεπτομερείς πληροφορίες και στίχοι για το "J'ai volé la vie" στο diggiloo.tv.